
BIROUL BAZE SPORTIVE 



               NICOLAE ROBU
NR. SC2013-018820/10.07.2013
REFERAT
privind prelungirea administrării de către Direcţia de Prestări Servicii Timiş, din subordinea Consiliului Judeţean Timiş, a Bazei de Antrenament a Stadionului ,,Dan Păltinişanu” Timişoara, Aleea F.C. Ripensia.

Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale   urmare   adresei nr. SC2013-018820/03.07.2013 a Clubului ACS Poli Timişoara.

Prin  Hotărârea  Consiliului Local nr. 118/28.09.2012   a fost  aprobată  darea în administrare către Direcţia de Prestări Servicii Timiş, din subordinea Consiliului Judeţean Timiş, a Bazei de antrenament a Stadionului "Dan Păltinişanu" Timişoara, Aleea F.C. Ripensia, situat parţial pe nr. top. 14167, top.14168, top. 14169, pe o perioadă de 1 an de zile.

Exercitarea dreptului de  administrare al  Direcţiei  de Prestări Servicii Timiş, din subordinea Consiliului Judeţean Timiş asupra  Bazei de Antrenament a Stadionului "Dan Păltinişanu" Timişoara,  a început de la data  de 10.10.2012 şi se va încheia în data de  09.10.2013, conform protocolului de predare - primire  cu nr. SC2012-20279/10.10.2012.  

Asociaţia ACS Poli Timişoara prin adresa nr. SC2013-018820/03.07.2013 a solicitat prelungirea termenului de  administrare a Bazei de Antrenament a Stadionului ,,Dan Păltinişanu” pentru o perioadă de trei ani, motivând faptul că echipa de seniori a promovat în Liga I şi sunt necesare condiţii optime de desfăşurare a activităţii sportive, inclusiv pentru echipele din cadrul Centrului de Copii şi Junior.
Având în vedere cele de mai sus,
Propunem:
      Emiterea  unei  Hotărâri de Consiliul Local care să cuprindă:

Art. 1. (1) Se aprobă prelungirea administrării de către Direcţia de Prestări Servicii Timiş, din subordinea Consiliului Judeţean Timiş, a Bazei de Antrenament a Stadionului "Dan 

Păltinişanu" Timişoara, Aleea F.C. Ripensia, situat parţial pe nr. top. 14167, top.14168, 

top. 14169, pe o perioadă de trei ani, începând  cu data de 10.10.2013 şi până la data de 09.10.2016. 

(2) Scopul dării în administrare este asigurarea folosinţei bazei sportive de către ACS Poli Timişoara, pentru a crea condiţii optime de desfăşurare a activităţii sportive a echipelor de fotbal.

(3) Cheltuielile cu utilităţile consumate şi respectiv cele reprezentând cheltuieli de întreţinere şi reparaţii curente sunt în sarcina Direcţiei de Prestări Servicii Timiş.

Art. 2. Se modifică corespunzător protocolul de predare – primire cu nr. SC 2012-20279/10.10.2012, prin act adiţional.          

